Frații Pavăl se numără printre cei mai bogați oameni din lume, cu o avere de peste 1,7 miliarde de euro. Proprietarii Dedeman au făcut o nouă investiție și au cumpărat un hotel în Italia, pe malul lacului Garda.
Pe plan local, frații Pavăl au cele mai mari investiții și afaceri, așa că au decis să se extindă și în afara țării. Cu doar o lună în urmă, miliardarii au cumpărat Grand Hotel Gardone, unul dintre cele mai luxoase și elegante hoteluri.
Construcția impresionantă este construită în sticl clasic și renumită pentru arhitectura și grădinile sale. Are acces privat la malul lacului Garda și are 167 de camere.
Urmează ca Grand Hotel Gardone să intre într-un amplu proces de renovare în viitorul apropiat, iar valoarea investițiilor se ridică la suma de 45 de milioane de euro.
După renovare, hotelul va fi deschis publicului, dar prețurile nu sunt pentru oricine. O singură noapte pentru o cameră dublă cu vedere la lac costă 450 de euro. Dacă doriți să petreceți o săptămână aici, adică 6 nopți, va trebui să scoateți din buzunar circa 2.500 de euro, cu mic dejun inclus.
Proprietarii celui mai mare lanț de bricolaj din România au obținut o nouă victorie. În luna aprilie a anului 2021 au cumpărat două terenuri învecinate cu o suprafață totală de 7,4 hectare, pe care se află depozite ale logisticeanului german DB Schenker, unde funcționază Vama Chitila.
Recent, cei doi au obținut actele necesare demolării depozitelor, ceea ce înseamnă că în locul lor se poate construi o nouă sucursală Dedeman. Dacă s-ar întâmpla acest lucru, ar fi a doua din Sectorul 1 și a opta din București, însă nu este o decizie luată în acest sens, potrivit Profit.ro.
Tranzacția este estimată la un preț de 200 de euro pentru fiecare metru pătrat, adică în total circa 15 milioane de euro.
"Beneficiarul (Dedeman, n.red.) dorește eliberarea terenului de construcții prin demolarea tuturor clădirilor de pe teren în vederea construirii în viitor a unui magazin pentru materiale de construcții, drumuri interioare și accese, platforme, parcaje, branșamente, rețele și lucrări tehnico-edilitare, panouri direcționale și publicitare, amenajare spații verzi și împrejmuire", potrivit unor documente analizate de sursa menționată.